412 MÉMOIRES. 
layne deux sacs d'or ou d'argent, qu'il y fen pouvoit avoir une pu- 
gnière. Pour le regard du d. Conte, dict, par son audition, qu'il est 
facteur de sire Jehan Roulier, marchand de la ville de Paris, pour les 
affaires duquel seroit venu en Tholose pour recouvrer certaines som- 
mes d'argent qui sont dues au d. Rouiller par les marchands de Tho- 
lose, comme il a esté vérifié lorsqu'il fut prins. Dict aussy avoir co- 
gneu le d. Ganaye avec lequel il n'a eu jamais aulcung affaire, moings 
prins aulcune charge de luy ny de personne, nyant aussy qu'il soict 
de la religion nouvelle, ains bon chrestien catholique; 
Par quoy conclud en ce qui concerne le d. Gaulte, serviteur du d. 
Ganaye, attendu que évidemment il appert qu'il ne dict poinct la vé- 
rité, il doibt estre mis à la geyne et question pour, de sa bouche, 
sçavoir la vérité, les voyages qu'il a fait pour ceulx de la nouvelle 
religion et autres faicts résultant du procès, le d. Conte demeurant en 
Testât pour ce faict, et le d. Gaulte geyné, il puisse dire et requérir ce 
qu'il appartiendra. 
A comparu Delchoux avec Simon Conte, marchand de Paris, dict 
que sa partie est marchand, homme de bien, d'honneur et de qualité, 
seroit venu à Tholose comme institeur du d. Roulier, son maistre, 
conclud aux fins absolutoires et eslargir purement et simplement. 
Nul comparant pour le d. Gaulte. 
Appoincté en droict sur le tout, sauf que par tout le jour les par- 
ties pourront bailler par escript et produire ce que bon leur semblera. 
Bu 24^ jour du mois d'octobre et par devant Mons. Balbaria, 
capitoul. 
Cause du procureur du roy contre Simon Le Conte, marchand ar- 
resté, et Jehan Gaulte, prisonier, a ordonner à la réquisition des par- 
ties a esté prononcé l'ordonnance et escript qui s'en suit : 
Entre le procureur du roy institué en la ville viguerie de Tholose, 
demandeur en recellement des biens meubles et argent, livres de rai- 
sons, debtes, cabals et pastels de Philippe Canaye, marchand exé- 
cuté à mort, disant est, et Simon Le Conte, facteur de sire Jehan 
Roulier, marchand de Paris, arresté sur la gar.le du verguier ou 
garde de la maison de céans, et Jehan Gaulte, serviteur jadis du d. 
feu Canaye, prisonniers, prévenus et deffendeurs d'autre; 
Nous cappitouls juges susdicts, veus le procès verbal de la prinse, 
arrest et emprisonnement des d. prévenus, leurs auditions et procès 
contre eux faicts et tout ce que faisait avoir et considérer aux d. pro- 
cès, eut sur ce délibération de conseil ; 
Par nostre présente ordonnance, jugement et droict, avons dict et 
ordonné, disons et ordonnons que contre les d. Le Conte et Gaulte 
sera plus amplement enquis ce que sera faict dans quinzaine et cepen- 
dant, le d. Le Conte et Gaulte seront eslargis par la ville et gardinage 
d'icelle, en ce qui concerne le d. Le Conte pour continuer la trafficque de 
la marchandise du d. Roulier son maistre, en caution d'eux mesmes, 
en faisant les soubmissions accoustumées, et que la délibération de 
conseil sur ce arrestée sortira effect. 
Ramondy, assesseur et rapporteur. 
